ହଜରତ ବେଗମ  ( : ; : ; ଜନ୍ମ-୧୭୪୦),  (ଅନ୍ୟନାମ: ହଜରତ ମହଲ ଏବଂ ସାହିବା ବେଗମ) ଜଣେ ମୋଗଲ ସାମ୍ରାଜ୍ୟର ରାଜକୁମାରୀ ଥିଲେ  । ସେ ମୋଗଲ ସମ୍ରାଟ ମହମ୍ମଦ ଶାହାଙ୍କ ଝିଅ ଥିଲେ । ସେ ଦୁରାନୀ ସାମ୍ରାଜ୍ୟର ପ୍ରଥମ ଏମିର ଅହମ୍ମଦ ଶାହା ଦୁରାନୀଙ୍କ ପତ୍ନୀ ଥିଲେ । ଜୀବନୀ ହଜରତ ବେଗମ ଜଣେ ମୋଗଲ ରାଜକୁମାରୀ ଭାବରେ ଜନ୍ମଗ୍ରହଣ କରିଥିଲେ ଏବଂ ସେ ମୋଗଲ ସମ୍ରାଟ ମହମ୍ମଦ ଶାହା ଏବଂ ତାଙ୍କ ପତ୍ନୀ ସାହିବା ମହଲଙ୍କ ଝିଅ ଥିଲେ । ଏପ୍ରିଲ ୧୭୪୮ ମସିହାରେ, ତାଙ୍କ ପିତା ମହମ୍ମଦ ଶାହାଙ୍କର ମୃତ୍ୟୁ ପରେ ତାଙ୍କ ଭାଇ ଅହମ୍ମଦ ଶାହା ବାହାଦୂର ସିଂହାସନ ଆରୋହଣ କରିଥିଲେ । ତାଙ୍କ ମାତା କୁଦସିଆ ବେଗମ ସ୍ୱର୍ଗତ ସମ୍ରାଟଙ୍କ ଧର୍ମପତ୍ନୀ ଏବଂ ପିଲାମାନଙ୍କୁ କେବଳ ସରକାରଙ୍କ ଖର୍ଚ୍ଚରେ ନୁହେଁ ବରଂ ନିଜ ପାଣ୍ଠିରୁ ମଧ୍ୟ ଭରଣପୋଷଣ କରିଥିଲେ । ୨୬ ମଇ ୧୭୫୪ ମସିହାରେ, ମଲହର ରାଓ ହୋଲକରଙ୍କ ନେତୃତ୍ୱରେ ମରାଠାଙ୍କର ଏକ ସୈନ୍ୟବାହିନୀ ଅହମ୍ମଦ ଶାହାଙ୍କୁ ଆକ୍ରମଣ କରିଥିଲେ । ଏପ୍ରିଲ ୧୭୫୭ ମସିହାରେ, ସାମ୍ରାଜ୍ୟର ରାଜଧାନୀ ଦିଲ୍ଲୀରୁ ଲୁଟିବା ପରେ ଦୁରାନି ରାଜା ଅହମ୍ମଦ ଶାହା ଅବଦାଲୀ ମୃତ ସମ୍ରାଟ ମହମ୍ମଦ ଶାହାଙ୍କ ୧୬ ବର୍ଷର ଝିଅକୁ ବିବାହ କରିବାକୁ ଇଚ୍ଛା କରିଥିଲେ । ତାଙ୍କୁ ମାତ୍ର ୧୬ ବର୍ଷ ହୋଇଥିବାରୁ ବାଦଶାହ ବେଗମ ତାଙ୍କୁ ୩୫ ବର୍ଷ ବୟସ୍କ ଆଫଗାନିସ୍ତାନ ରାଜାଙ୍କୁ ହସ୍ତାନ୍ତର କରିବାକୁ ପ୍ରତିରୋଧ କରିଥିଲେ, କିନ୍ତୁ ଶାହା ତାଙ୍କୁ ୫ ଏପ୍ରିଲ ୧୭୫୭ ମସିହାରେ ଦିଲ୍ଲୀରେ ବିବାହ କରିଥିଲେ । ବିବାହ ସମାରୋହ ପରେ ଅହମ୍ମଦ ଶାହା ତାଙ୍କ ସାନ ପତ୍ନୀଙ୍କୁ ନିଜ ଦେଶ ଆଫଗାନିସ୍ତାନକୁ ନେଇ ଯାଇଥିଲେ । ନବବଧୂଙ୍କ ସହିତ ବାଦଶାହ ବେଗମ୍, ସାହିବା ମହଲ ଏବଂ ରାଜ ମୋଗଲ ହରେମର କିଛି ପ୍ରତିଷ୍ଠିତ ମହିଳା ଥିଲେ ।